laion/Wikipedia-Exotic huggingface dataset:
רותי אלאל

רותי אלאל (נולדה ב-22 בינואר 1966) היא זמרת-יוצרת, מאיירת ואנימטורית ישראלית. משמשת מנהלת אישית של קורין אלאל (לה היא נשואה) ושימשה מנהלת אישית של אלונה דניאל. פרק זה לוקה בחסר. אנא תרמו לוויקיפדיה והשלימו אותו. אלאל הנחתה פינה בתוכנית הטלוויזיה זומביט, בטלוויזיה חינוכית, ועבדה בערוץ 2. בשנת 2010 הוציאה ספר פרוזה בשם "חוף מבטחים", בעריכת אמנון ז'קונט, ובהוצאת אופיר ביכורים. עסקה בעבר באנימציה ובאיור. ניהלה במשך שלוש שנים את מחלקת ההפקה בהוצאת אופיר ביכורים. כיום עוסקת בעריכת ספרים (עריכה לשונית ועריכת תוכן) סופרת צללים ומלוות-כתיבה. בין הספרים שערכה: "דלינדה", מאת דלינדה בכור חדד. כתבה את השיר "אמסטרדם", שנכלל באופרת הרוק "צבעוני שחור" ובאלבום "צבעוני שחור - הזיית רוק מאת רון סלונים ואיל פארן", שהוציאה להקת "צבעוני שחור" ב-1995. לאחר שנתיים התפרסמה כזמרת בשם הבמה "פארן" (שהיה שם משפחתה כשהייתה נשואה לאיל פארן), וב-1997 הוציאה את אלבומה היחיד "היערות המתוקים" (בהוצאת הד ארצי ובהפקת שלומי ברכה), שבו נכלל השיר "אמסטרדם" בלחן שונה ומילים חדשות (יחד עם אלונה דניאל). בשנת 1998 כתבה את המילים לשיר הנושא של התוכנית "סוד התפוח" ששודרה בערוץ הילדים. השיר הולחן על ידי צוף פילוסוף ובוצע על ידי מנחת התוכנית, אפרת רייטן. לאלבומה של קורין אלאל "פשוט כל כך" שראה אור בשנת 2008 כתבה את השיר "תודה", שהולחן על ידי קורין. הייתה נשואה ליוצר ולגיטריסט, איל פארן. ב-2001 היא יצאה מהארון והחלה להיות בזוגיות עם הזמרת קורין אלאל. ב-2014 השתיים נישאו ביולי 2017 נפרדו השתיים אחרי שמונה עשרה שנות זוגיות. לאחר שנתיים שבו השתיים לחיי זוגיות. השתיים מתגוררות במושב גנות ומגדלות את שני בניהן. מדיה וקבצים בנושא רותי אלאל בוויקישיתוף רותי אלאל, ברשת החברתית פייסבוק רותי אלאל, ברשת החברתית אינסטגרם רותי אלאל, באתר שירונט רותי אלאל, באתר Discogs (באנגלית) רותי אלאל, הרגע בו חוויתי התקף לב ולא שמתי לב, באתר סלונה, 29 באפריל 2018 רותי אלאל שרה את "עוצמת עיניים" מתוך אלבומה "היערות המתוקים", באתר יוטיוב רותי אלאל (1966-), דף שער בספרייה הלאומית רותי אלאל יחד עם קורין אלעל, מספרת על ספרה "חוף מבטחים", במבט לחדשות, 2011, דרך אתר יוטיוב שי ארזואן‏, קול כלה וקול כלה: קורין אלאל התחתנה, באתר וואלה, 11 ביוני 2014 יפעת הללי אברהם, ‏קורין אלאל ורותי נפרדו אחרי 18 שנות וגיות, באתר ‏מאקו‏, 26 ביולי 2017
בית שמואל

האם התכוונתם ל... בית שמואל – פירוש לחלק אבן העזר מהשולחן ערוך מאת הרב שמואל מפיורדא ישיבת בית שמואל – ישיבה חרדית ליטאית בירושלים, קרויה על־שם רבה האחרון של מטרסבורג שבאוסטריה – הרב שמואל ארנפלד בית שמואל - מרכז שמשון – מרכז תרבות בירושלים בית שמואל (שכונה) – שכונה יהודית במזרח ירושלים שננטשה במאורעות תרפ"ט ישיבת בני עקיבא בית שמואל – ישיבה תיכונית בחדרה
ג'סי רייז

ג'סי רייז (באנגלית: Jessie Reyez; נולדה ב-12 ביוני 1991) היא זמרת-יוצרת ופזמונאית קנדית. ג'סי רייז נולדה בטורונטו להורים קולומביאנים. בהמשך, עברה משפחתה לברמפטון. אביה של רייז לימד אותה לנגן בגיטרה, מה שהוביל לקריירה שלה בתחום האמנות והמוזיקה. היא ניגנה בגיטרה בילדותה והחלה לכתוב מוזיקה משלה בתיכון. במהלך שנת הלימודים השנייה שלה, חזרה להתגורר בטורונטו. ב-2012 עברו רייז ומשפחתה לפלורידה, אך חזרו לטורונטו ב-2014 לאחר שהתקבלה רייז לאקדמיה לאמנויות הקלטה. ב-2017 הוציאה רייז את מיני-אלבום הבכורה שלה, Kiddo. האלבום הגיע למקום ה-83 במצעד האלבומים הקנדי של בילבורד. באפריל 2018 לקחה חלק בכתיבתו של הלהיט "One Kiss" של קלווין האריס ודואה ליפה אשר נכנס למקום הראשון במצעד השבועי של מדיה פורסט, ובמצעדים אחרים ברחבי העולם. באוגוסט 2018, השתתפה באלבומו העשירי של הראפר אמינם, Kamikaze, בשירים "Nice Guy" ו-"Good Guy". באוקטובר 2018 הוציאה את המיני-אלבום השני שלה, Being Human in Public. האלבום זכה לתשבחות רבות. ב-2019, זכתה להשתתף בתוכנית "אפל מיוזיק: הבא". ב-2020 הוציאה את אלבום הבכורה שלה, Before Love Came to Kill Us. ב-18 באוגוסט 2023 הוציאה את הסינגל "JEANS" עם מיגל. 2020: Before Love Came to Kill Us 2017: Kiddo 2018: Being Human in Public מדיה וקבצים בנושא ג'סי רייז בוויקישיתוף אתר האינטרנט הרשמי של ג'סי רייז ג'סי רייז, ברשת החברתית פייסבוק ג'סי רייז, ברשת החברתית אקס (טוויטר) ג'סי רייז, ברשת החברתית אינסטגרם ג'סי רייז, ברשת החברתית טיקטוק ג'סי רייז, סרטונים בערוץ היוטיוב ג'סי רייז, במסד הנתונים הקולנועיים IMDb (באנגלית) ג'סי רייז, באתר אפל מיוזיק (באנגלית) ג'סי רייז, באתר ספוטיפיי ג'סי רייז, באתר סאונדקלאוד (באנגלית) ג'סי רייז, באתר Last.fm (באנגלית) ג'סי רייז, באתר AllMusic (באנגלית) ג'סי רייז, באתר MusicBrainz (באנגלית) ג'סי רייז, באתר דיזר ג'סי רייז, באתר Discogs (באנגלית) ג'סי רייז, באתר Songkick (באנגלית) ג'סי רייז, באתר Genius ג'סי רייז, באתר טיידל (באנגלית) How Jessie Reyez Became the 2018 Juno Awards' Most Nominated Artist, exclaim.ca (באנגלית) Jessie Reyez, Billboard Dayna Haffenden, Eminem "Good Guy" Video With Jessie Reyez - XXL, XXL Mag (באנגלית) Jessie Reyez Being Human in Public, exclaim.ca (באנגלית) Maura Johnston, Maura Johnston, Review: Jessie Reyez's Swaggering, Shape-Shifting 'Being Human In Public', Rolling Stone, ‏2018-10-22 (באנגלית) Jessie Reyez, [https://twitter.com/Jessiereyez/status/1219364136762499072 My debut album BeforeLoveCameToKillUs Pre order it on Thursdaypic.twitter.com/tQ8eDYl181], @Jessiereyez, ‏2020T13:00 (באנגלית)
Greatest Hits – Chapter One

Greatest Hits – Chapter One (מעוצב כ-Greatest Hits • Chapter One; בעברית: אוסף הלהיטים - פרק אחד) הוא אלבום אוסף להיטים של הזמרת קלי קלרקסון אשר הופץ ב-16 בנובמבר 2012 על ידי תקליטי RCA. אלבום האוסף מכיל בתוכו אוסף של להיטים בכל מיני שנים במהלך הקריירה של קלרקסון. בנוסף, הוא גם מכיל שלושה שירים חדשים: "Catch My Breath" ,"Don't Rush" ,"People Like Us" אשר גם שימשו כסינגלים מתוכו והופצו במטרה לקדם אותו. האלבום הגיע למקום ה-11 בארצות הברית ומכר 75 אלף עותקים בשבוע הראשון ליציאתו. נכון לספטמבר 2017 האלבום מכר 728 אלף עותקים במדינה. בבריטניה האלבום הגיע למקום ה-18 ומכר 300 אלף עותקים במדינה מה שזיכה אותו למעמד פלטינה. גם באוסטרליה האלבום היה זכאי למעמד פלטינה על מכירות של 70 אלף עותקים הגיע למקום ה-20 במדינה. מידע על האלבום Greatest Hits – Chapter One באתר MusicBrainz מידע על האלבום Greatest Hits – Chapter One באתר AllMusic האלבום Greatest Hits – Chapter One באתר Discogs מקס מרטין, ד"ר לוק, רית לורנס, גרג קורסטין, דייוויד הודג'ס, בן מודי, דייוויד קאהן, ראיין טדר, בריין קנדי, ג'ון שנקס, מייקל קנוקס, ריין מיידה, קארה דיאו-גארדי, סטפן פררה, סטיב מאק, דן האף, סאונד קולקטיב, תואי-אן ג'וליאן
EmEditor

EmEditor הוא עורך טקסט קנייני עבור Microsoft Windows. הוא פותח על ידי יוטאקה אמורה מאמוראסופט. הוא כולל תמיכה מלאה ב-Unicode, הדגשת תחביר, חיפוש והחלפה עם ביטויים רגולריים, עריכת בחירה אנכית, עריכה של קבצים גדולים (עד 248 GB או 2.1 מיליארד שורות), וניתן להרחבה באמצעות תוספים ותסריטים. התוכנה כוללת תקופת ניסיון בחינם ולאחר מכן היא משתנמכת לגרסה החינמית, שעדיין יכולה להתמודד עם קובצי ענק וביטויים רגולריים, אך אינה מכילה את כל הפונקציות. EmEditor תומך ביוניקוד ומספק כלים לעבודה עם קידודי תווים שונים. תכונות אלה כוללות זיהוי קידוד אוטומטי, תמיכה בסימני סדר בתים, טעינה מחדש של קבצים עם קידוד שונה וגילוי שגיאות קידוד. EmEditor יכול להשתמש בכל קידוד הנתמך על ידי Windows וממיר בקלות מקידוד אחד למשנהו. התוכנית פותחת שמות קבצים של יוניקוד ומחפשת תווי יוניקוד. ישנה תמיכה בעברית אך לא ביישור שורות טקסט עברי מימין לשמאל. EmEditor מסוגל לעבוד עם קבצים גדולים מאוד. עבור קבצים גדולים עד 248 ג'יגה-בתים, במקום לפתוח אותם בזיכרון גישה אקראית, EmEditor "שופך אותם" לדיסק הקשיח. עבור קבצים מעל 248 ג'יגה-בתים, הוא משתמש בבקר הקבצים הגדולים שלו כדי לערוך קטעים נפרדים מהקובץ. ניתן לבצע חיפוש והחלפה על בסיס טקסט פשוט, עם הרחבה של תווי מילוט או על בסיס ביטויים רגולריים. ניתן לבחור בין מנוע הביטויים הרגולריים של ספריית Boost.Regex ובין זה של ספריית Onigmo. ניתן להריץ רשימת החלפות וכן לשמור רשימת החלפות בקובץ ולטעון מקובץ. ניתן לזרז את ההחלפה בקבצים גדולים על ידי כיבוי האפשרות לבצע ביטול של הפעולה. ניתן להגדיר שהתו נקודה יכלול גם ירידות שורה בביטויים רגולריים. ניתן להציג בעורך הטקסט בתצוגת טבלה על בסיס תווי בקרה, כגון TSV - ערכים המופרדים על ידי טאב, וכן ניתן להפריד באמצעות מחרוזת לבחירת המשתמש. ניתן לסדר את שורות הקובץ לפי סדר אלפביתי או מגדול לקטן (10 בא לפני 9 בסדר אלפביתי אך לא בסידור מגדול לקטן), ניתן לסדר לפי כמות תווים או מילים ועוד. EmEditor ניתן להרחבה באמצעות תוספים הכתובים ב- C / C++. ממשק ה- API של העורך זמין, כך שמשתמשים יכולים לכתוב תוספים משלהם. התוספים הבאים מותקנים עם EmEditor כברירת מחדל: סרגל HTML פתח מסמכים תוואי פרויקטים חיפוש קטעי קוד WebPreview WordComplete ספירת מילים התוכנה מאפשרת יצירת סקריפטים באמצעות Windows Script Host. סקריפטים של התוכנה נכתבים ב-JScript או ב- VBScript. בדרך כלל ניתן לתסרט את EmEditor בכל שפת תסריטים התומכת ב-תסרוט פעיל. התוכנית כוללת פקודות מאקרו. EmEditor Professional היה מועמד לפרס אפסילון 2010. בהמשך זכה במקום השני בפרס. EmEditor 10.0 זכה בדירוג עורך 5/5 פרות באתר Tucows. ב-2008 זכה בפרס Shareware Industry בקטגוריית היישומים הטובים ביותר. EmEditor 8.00 זכה בדירוג עורך של 5/5 כוכבים ב-Download.com של CNET ב־18 בנובמבר 2008. אתר האינטרנט הרשמי של EmEditor "EmEditor Professional review". PC Advisor. אורכב מ-המקור ב-2015-04-15. נבדק ב-22 באוגוסט 2013. {{cite web}}: (עזרה) EMEDITOR FREE ZDnet Article CNET Download.com Review Retrieved on 3 March 2009. "The Epsilon Award – the nominated of 2010". אורכב מ-המקור ב-2010-12-18. נבדק ב-2010-12-30. Download EmEditor Professional – Shareware Software – Tucows Retrieved on 29 July 2010 "Shareware Industry Awards 2008". אורכב מ-המקור ב-2009-04-09. נבדק ב-2009-01-14. CNET Download.com EmEditor page Retrieved on 12 March 2009.
Before Love Came to Kill Us

Before Love Came to Kill Us (בעברית: לפני שאהבה באה להרוג אותנו) הוא אלבום הבכורה של הזמרת-יוצרת והפזמונאית הקנדית ג'סי רייז. האלבום יצא לאור ב-27 במרץ 2020 על ידי חברות התקליטים איילנד רקורדס ו-FMLY. ביוני 2020, נכלל האלבום ברשימת "50 האלבומים הטובים ביותר של שנת 2020 עד כה" של מגזין בילבורד. מידע על האלבום Before Love Came to Kill Us באתר MusicBrainz מידע על האלבום Before Love Came to Kill Us באתר AllMusic Before Love Came to Kill Us, Discogs (באנגלית) The 50 Best Albums of 2020 (So Far), בילבורד, ‏9 ביוני 2020
Kiddo

Kiddo (בעברית: ילדון) הוא המיני-אלבום הראשון של הזמרת-יוצרת והפזמונאית הקנדית ג'סי רייז. המיני-אלבום יצא לאור ב-21 באפריל 2017 על ידי חברות התקליטים ריפבליק רקורדס ו-FMLY. Kiddo, Discogs (באנגלית)
Being Human in Public

Being Human in Public (בעברית: להיות אנושי ברבים) הוא המיני-אלבום השני של הזמרת-יוצרת והפזמונאית הקנדית ג'סי רייז. המיני-אלבום יצא לאור ב-19 באוקטובר 2018 על ידי חברות התקליטים איילנד רקורדס ו-FMLY. האלבום Being Human in Public באתר Discogs האלבום Being Human in Public באתר ספוטיפיי Jessie Reyez - Being Human In Public/Kiddo, Discogs (באנגלית)
פרדיננד ואן קאסל

פרדיננד ואן קאסל (בהולנדית: Ferdinand van Kessel;‏ 1648 – 1696) היה צייר בארוק פלמי הידוע בציורי נוף, טבע דומם וסדרת ציורי קופים. הוא נולד באנטוורפן ליאן ואן קאסל האב, שהיה נכדו של יאן ברויגל האב. אביו החל בשנת 1663 ללמדו ציור. הוא עבר לברדה שם היה המורה של יאקוב קמפו ויירמן ולואי דה מוי, ושם גם נפטר. לדברי ויירמן, אביו של פרדיננד היה מוכר מאוד בימיו ושאב השראה מהתמות בציוריו של יאן ברויגל האב שהיה "עוף החול של ציורי נוף הכוללים בעלי חיים וציפורים". אף על פי שפרדיננד מעולם לא הגיע לרמתו של אביו, הוא היה נאמן לשם המשפחה של ואן קסל-ברויגל, ואחרי שיאן ברויגל הבן נפטר, הוא היה הצייר היחיד באנטוורפן שהמשיך את המסורת המשפחתית. הוא התגלה על ידי מר מולו, נציג המלך הפולני יאן סובייסקי, ששלח כמה עבודות שלו לפולין. כשאלה התקבלו יפה, הוא הזמין את ואן קאסל לבוא לברדה כדי להכין ציורים שיקשטו חדר שלם בארמון וילאנוב. לאחר מכן עבר ואן קאסל לברדה כדי להשלים עבודה זו, לפי טעמו של מלך פולין. הוא התחיל בציור סצינות של "ארבעת היסודות" על דפי נחושת ברוחב של מטר. ארבעת היסודות הוצגו כל אחד על ידי כרובים, והציור הראשון היה של ילד שיושב על נשר המייצג את "האוויר", מוקף בציפורים. "הארץ" הייתה מיוצגת על ידי ילד שהניח את זרועו על גבי אריה, מוקף בעשבים, פירות ופרחים. "האש" הייתה מיוצגת על ידי נער שמתבונן בכלי מלחמה עם רתמות משובצות זהב וכסף, ולצדו תופים, כאשר קוף קטן מעשן מקטרת ושותה מכוס. "המים" היו מיוצגים על ידי נער שנשען על כלי חרס המסמל את מקור המים האלוהי בשולי נהר מוקף ים, דגים, פנינים, אלמוגים וצדפים בחוף. הציור השלם היה ממוסגר בשולי זהב ומוקף בארבעה עשר או חמישה עשר סמלים של היסודות. יצירה זו התקבלה בצורה טובה מאוד, עד כי ואן קאסל הוזמן לצייר סדרה נוספת למלך פולין בנושא "ארבע היבשות". ואן קאסל המשיך לצייר עבורו ציורים מביתו בברדה וסירב להזמנה לעבוד בחצר המלכות הפולנית. כששריפה פגעה בציוריו בפולין, הוא הציע במהרה לצבוע מחדש את החלקים שנפגעו מיצירותיו. הוא המשיך לקבל הזמנות מפולין ולציירן כשאת חלק מהעבודה העביר לציירים אחרים באנטוורפן. קשריו אלה עם מלך פולין נמשכו עד מות המלך בשנת 1696. מר מולו סירב לשלם עבור הזמנות שכבר החלו אך לא הושלמו. ואן קאסל צייר גם ציור תקרה לארמונו של ויליאם השלישי מאורנז' בברדה. מדיה וקבצים בנושא פרדיננד ואן קאסל בוויקישיתוף Discover painter, court painter, draftsman Ferdinand van Kessel (I), rkd.nl (באנגלית) Jacob Campo Weyerman, De levens-beschryvingen der Nederlandsche konst-schilders en konst-schilderessen, met een uytbreyding over de schilder-konst der ouden, by de Wed. E. Boucquet, H. Scheurleer, F. Boucquet, en J. de Jongh, 1729. (בהולנדית)
דגל תימן

דגל תימן הוא דגלה הלאומי של תימן. אומץ ב-22 במאי 1990 ביום איחוד צפון ודרום תימן. הדגל הוא טריקולור בצבעים ערבים מסורתיים: אדום, לבן ושחור, שהיו גם בצבעי דגלי שתי המדינות לפני האיחוד. על פי ההסבר הרשמי האדום מסמל את דם הקדושים ואת האחדות, הלבן את העתיד המזהיר והשחור את העבר האפל. סמל תימן המנון תימן דגל דרום תימן מדיה וקבצים בנושא דגל תימן בוויקישיתוף דגל תימן, באתר דגלי העולם (באנגלית) דגל תימן, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא תימן. אתם מוזמנים לתרום לוויקיפדיה ולהרחיב אותו.
Piece by Piece Remixed

Piece by Piece Remixed הוא אלבום רמיקס של הזמרת קלי קלרקסון אשר יצא ב-4 במרץ 2016 על ידי RCA רקורדס. האלבום מכיל רמיקיסים שונים לשירים מתוך אלבומה Piece by Piece, למשל לסינגלים מהאלבום. האלבום הגיע למקום הראשון במצעד אלבומי הדאנס והאלקטרוניקה האמריקאי ונהיה לאלבום הראשון שלה שנכנס למצעד זה. אם כי מבחינה מסחרית הוא עדיין לא זכה להצלחה כאשר מכר 2,000 עותקים בשבוע הראשון ליציאתו. האלבום יצא לאור כחלק מהניסיון של קלרקסון להתרחק מסגנונות המוזיקה אשר אפיינו אותה במהלך השנים ולנסות דברים חדשים. בעקבות כך עלה הרעיון ליצור אלבום דאנס שיהיה מורכב מרמיקיסים של דאנס ומוזיקת מועדונים אשר תהיה בשימוש גם במועדונים. במהלך התכנית אמריקן איידול הופיעה קלרקסון גם רמיקס לשיר הנושא של האלבום וקיבלה תגובות חיוביות. בעקבות כך היא החליטה להקליט את גרסת הרמיקס באולפן וקראה לזה "גרסת איידול". באותו יום גם RCA הודיעו על יציאת האלבום לכבוד שנה מיום יציאתו בארצות הברית. באלבום ישנו גם שיר בשם "Tightrope" שהגרסה שלו שמופיעה באלבום היא הגרסה בה הופיעה איתה במהלך סיבוב ההופעות שלה לקידום האלבום. אתר האינטרנט הרשמי של Piece by Piece Remixed (באנגלית) מידע על האלבום Piece by Piece Remixed באתר MusicBrainz גרג קורסטין, ג'ייסון הלברט, לנו, ויסטון, פרנק פול, ריתמקלובן, ריצ'רד קטמור, יאנג בומבס, קולאז', צ'יט קודס
Long Train Runnin'

'Long Train Runnin הוא סינגל, שבוצע על ידי להקת האחים דובי ונכתב על ידי חבר הלהקה טום ג'ונסטון. השיר יצא לאור בשנת 1973. השיר נוגן תחילה בהופעות של הלהקה אך הוקלט רק שלוש שנים לאחר מכן. השיר נכלל באלבום The Captain and Me והגיע למקום השמיני במצעד בילבורד הוט 100. בשנת 1982 ביצעה להקת Traks חידוש לשיר, ובשנת 1991 חודש השיר על ידי הרכב הפופ בננהרמה. גרסת רמיקס בביצוע הדובי ברדרז יצאה בשנת 1993. היא דורגה במצעדים במספר מדינות. במצעד הסינגלים הבריטי הגיעה הגרסה למקום השביעי, השיר היחיד שלהם שהגיע לעשרת הגדולים במצעד זה. מידע על היצירה "Long Train Runnin‎'‎" באתר מיוזיק בריינז גרסאות נוספות ל"Long Train Runnin‎'‎" באתר SecondHandSongs צ'לסי סטיוט, The Doobie Brothers’ ‘Southbound’ a Jukebox of Greatest Hits, באתר ונקובר וויקלי, 17 בנובמבר 2014 Long Train Runnin' by The Doobie Brothers, באתר songfacts ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
ITunes Session (מיני-אלבום של קלי קלרקסון)

iTunes Session הוא מיני-אלבום מסדרת ITunes Session של הזמרת קלי קלרקסון אשר יצא ב-23 בדצמבר 2011 באוסטרליה וב-4 ימים לאחר מכן בארצות הברית ובבריטניה. האלבום הגיע למקום ה-85 בארצות הברית ומכר נכון לספטמבר 2017, למעלה מ-17 אלף עותקים במדינה. האלבום מכיל את שיר חג המולד "I'll Be Home for Christmas" אשר יצא ב-2 בדצמבר 2011 והגיע למקום ה-93 בארצות הברית ומכר 24 אלף עותקים בשבוע הראשון ליציאתו. בנוסף הוא גם הגיע למקום ה-16 במצעד שירי החג האמריקאי ולמקום ה-61 במצעד השירים הדיגיטלי האמריקאי. השיר גם נכלל במהדורה המחודשת של אלבום חג המולד שלה שיצא ב-2013 ולקראת חג המולד של 2012 הוא יצא בשנית לרדיו AC. אתר האינטרנט הרשמי של ITunes Session (באנגלית) מידע על האלבום ITunes Session באתר MusicBrainz "iTunes – Music – iTunes Session by Kelly Clarkson". Itunes.apple.com. 2011-12-23. נבדק ב-2013-12-16.
עבדוללה אוריפוב

עבדוללה ניגמטוביץ' אוריפוב (באוזבקית: Abdulla Nigʻmatovich Oripov, ברוסית: Абдулла Нигматович Арипов; ‏24 במאי 1961) הוא ראש ממשלת אוזבקיסטן. אוריפוב נולד בטשקנט, ברית המועצות. ב-30 במאי 2002, מונה אוריפוב לתפקיד סגן ראש ממשלת אוזבקיסטן, ראש המטה לענייני טכנולוגיות מידע וטלקומוניקציה וכן מנכ"ל סוכנות התקשורת והמידע של אוזבקיסטן. החל מאוקטובר 2009 מונה אוריפוב לתפקיד האחראי על התחום החברתי, מדע, חינוך, בריאות, תרבות ואחראי על קשרים עם שותפי חבר העמים. באוגוסט 2012 עזב את תפקיד סגן ראש הממשלה ומונה שוב לראש המטה לענייני טכנולוגיות מידע וטלקומוניקציה. בספטמבר 2016 חזר אוריפוב לתפקיד סגן ראש הממשלה. ב-12 בדצמבר 2016, הוא מונה כמועמדה של מפלגת השלטון להקים ממשלה. ב-14 בדצמבר, מונה לראש הממשלה על ידי הפרלמנט. חבר במפלגה הליברלית דמוקרטית (אנ'). נשוי ואב לחמש בנות. ראש ממשלת אוזבקיסטן אתר האינטרנט הרשמי של עבדוללה אוריפוב מדיה וקבצים בנושא עבדוללה אוריפוב בוויקישיתוף עבדוללה אוריפוב, ברשת החברתית פייסבוק עבדוללה אוריפוב, ברשת החברתית אקס (טוויטר) ערך זה הוא קצרמר בנושא פוליטיקאים ובנושא אוזבקיסטן. אתם מוזמנים לתרום לוויקיפדיה ולהרחיב אותו.
ITunes Session (פירושונים)

האם התכוונתם ל... iTunes Session (מיני-אלבום של קלי קלרקסון) iTunes Session (מיני-אלבום של גורילז) iTunes Session (מיני-אלבום של ליידי אנטבלום) iTunes Session (מיני-אלבום של ליידי שיינדאון)
The Smoakstack Sessions

The Smoakstack Sessions הוא אלבום ה-EP הראשון של הזמרת קלי קלרקסון, אשר יצא ב-24 באוקטובר 2011 על ידי RCA רקורדס. הוא יצא לאור במקביל לאלבומה החמישי והיה זמין באופן בלעדי בחנויות האונליין. שם האלבום קרוי על האולפן בו הקליטה את האלבום אשר שמו היה "The Smoakstack Studios". האלבום מכיל מספר שירים מאלבומה החמישי בגרסאות אקוסטיות שלהם, כולל גרסה אקוסטית לשיר "If I Can't Have You" מתוך אלבומה הרביעי וגרסת כיסוי לשיר "I Can't Make You Love Me" של בוני רייט. את האלבום הפיקו ג'ייסון הלברט, די ג'יי פורם ו-Incorporated Elements. "Hello" "The War Is Over" "You Love Me" "The Sun Will Rise" "If I Can't Have You" "I Can't Make You Love Me" מידע על האלבום The Smoakstack Sessions באתר MusicBrainz Kelly Clarkson - The Smoakstack Sessions, Discogs (באנגלית)
איסידורוס מאלכסנדריה

איסידורוס מאלכסנדריה (ביוונית: Ἰσίδωρος ὁ Ἀλεξανδρεύς; 450–520 לערך) היה פילוסוף מצרי או יווני ואחד מאחרוני הנאופלאטוניסטים. הוא חי באתונה ובאלכסנדריה לקראת סוף המאה ה-5 לספירה. הוא הפך לראש בית הספר באתונה לאחר מרינוס משכם, שהחליף את פרוקלוס. איסידורוס נולד באלכסנדריה. באתונה הוא למד תחת פרוקלוס ולמד את תורת אריסטו ממרינוס משכם. לדברי דמאסקיוס, "איסידורוס היה מלא יראת כבוד למראה פרוקלוס, מכובד ונפלא לראותו; הוא חשב שהוא רואה בו את פניה ממש של פילוסופיה אמיתית". פרוקלוס מצידו, נהג "להתפעל מהופעתו של איסידורוס, שהייתה אחוזה בידי האלוהי ומלאה בחיים הפילוסופיים שבה". דמאסקיוס מספר גם כי "איסידורוס, מלבד פשטות, אהב במיוחד את האמת, והתחייב לדבר גלויות מעבר למה שהיה נחוץ, ולא הייתה לו שום יומרה בעצמו". הטענה המופיעה בסודא כי איסידורוס היה בעלה של היפאטיה, היא בוודאי שגויה, מאחר שאיסידורוס נולד זמן רב לאחר שהיפאטיה מתה. במקום אחר נזכר כי לאיסידורוס הייתה אשה בשם דומנה, שנפטרה חמישה ימים לאחר לידת בנם, לו העניקו את השם פרוקלוס. איסידורוס חזר לאלכסנדריה יחד עם סלוסטיוס מאמסה (אנ'), שם לימד פילוסופיה. הוא הגיע לאתונה לאחר שפרוקלוס נפטר (בשנת 485), והיה בה גם בהמשך, כשמרינוס נכנס לתפקיד ראש (סכולארכס (אנ')) בית הספר הנאופלאטוניסטי. מרינוס שכנע אותו להיות יורשו כראש בית הספר, אך הוא עזב את אתונה זמן לא רב לאחר שמרינוס נפטר. הוא התפטר מתפקידו לטובת הגיאס (אנ'). איסידורוס ידוע בעיקר כמורו של דמאסקיוס, שעדותו ב"חיי איסידורוס" מציגה את איסידורוס באור חיובי מאוד כאדם וכהוגה דעות. חיבורו של דמאסקיוס, אשר מוקדש לתאודורה מאמסה, תלמידתם של איסידורוס ודמאסקיוס, נשמר בצורה תמציתית ידי פוטיוס בביבליותקה שלו, ובקטעים בסודא. ההערכה הכללית אומרת שהוא ככל הנראה היה נלהב לרעיון יותר מאשר הוגה; החלפת טיעונים איתו הייתה משנית להשראה, והוא העדיף את התאוריות של פיתגורס ואפלטון על פני הלוגיקה חסרת המעוף והאתיקה המעשית של הסטואים והאריסטוטלים. נראה שהוא התיר את הרסן להשערות תאוסופיות וייחס חשיבות רבה לחלומות ולחזיונות ערים, עליהם נהג להרחיב בהרצאותיו הפומביות. הגיית שמו ביוונית: איסידורוס, במלעיל דמלעיל (ההטעמה בהברה השלישית מהסוף). Isidore of Alexandria, באתר אנציקלופדיה בריטניקה Isidore of Alexandria, המהדורה האחת-עשרה של אנציקלופדיה בריטניקה, בויקיטקסט באנגלית סודא, מרינוס, μ199 סודא, αι89 סודא, ει40; ει301 סודא, α4587 סודא, היפאטיה, υ166 סודא, סלוסטיוס, σ62 פוטיוס, ביבליותקה, קודקס 181
SweetSexySavage

SweetSexySavage (בעברית: מתוקה-סקסית-פראית) הוא אלבום הבכורה של הזמרת-יוצרת והפזמונאית האמריקאית קלאני. האלבום יצא לאור ב-27 בינואר 2017 על ידי חברות התקליטים איילנד רקורדס ו-TSNMI. האלבום הגיע למקום השלישי במצעד הבילבורד 200. מידע על האלבום SweetSexySavage באתר MusicBrainz מידע על האלבום SweetSexySavage באתר AllMusic האלבום SweetSexySavage באתר Discogs SweetSexySavage, Discogs (באנגלית) Kehlani, Billboard Gold & Platinum, RIAA (באנגלית)
ארבעת המוסקטרים (טניס)

ארבעת המוסקטרים, (בצרפתית: Les Quatre Mousquetaires) על פי הסרט שלושת המוסקטרים (סרט, 1921) לפי קלאסיקה של אלכסנדר דיומא האב, היו טניסאים צרפתים ששלטו במשחק הטניס במחצית השנייה של שנות העשרים ותחילת שנות השלושים, וזכו ב-20 תארים של גראנד סלאם ו-23 תוארי זוגות של גראנד סלאם.הם גם הובילו את צרפת לשש זכיות ברציפות בגביע דייוויס, בשנים 1927–1932, בעידן בו משחקי הגביע נהנו מיוקרה דומה לגמר גביע העולם של פיפ"א של ימינו. עם הקמתו בשנת 1927, הטורניר, שנקרא לימים אליפות צרפת הפתוחה, נקרא Coupe des Mousquetaires (גביע המוסקטרים) לכבוד הרביעייה. המוסקטרים היו: ז'אן בורוטרה (1898–1994) ז'אק בריונון (1895–1978) אנרי קושה (1901–1987) רנה לקוסט (1904–1996) בעוד שבריונון התמחה במשחק הזוגות, בורוטרה, קושה ולאקוסט זכו בתארים רבים לבודדים. הם זכו שלוש פעמים באליפות ארצות הברית הפתוחה בטניס, שישה תארים בווימבלדון, ברציפות, משנת 1924 עד 1929, ו-10 תארים ב-11 שנים באליפות צרפת, מ-1922 עד 1932 (עד 1924 כולל הטורניר היה פתוח רק לחברי מועדוני הטניס הצרפתים, לכן לא היה טורניר גדול עד 1925). משנת 1926 עד 1930 דורג "מוסקטר", לקוסט או קושה, במקום הראשון בעולם ובשנת 1926 וב-1927 דורגו כל ארבעת המוסקטרים בעשירייה הראשונה. השחקן היחיד שהצליח לאתגר את הדומיננטיות שלהם היה ביל טילדן האמריקאי (מספר אחד בעולם מ-1920 עד 1926, אז לקוסט ירש את מקומו). המוסקטרים הודחו ממעמדם לאחר הגעתם של אלסוורת' וויינס, פרד פרי וג'ק קרופורד לזירת הטניס הבינלאומית במחצית הראשונה של שנות השלושים. ההצלחה של ארבעת המוסקטרים בזכייה בגביע דייוויס ב-1927 נגד ארצות הברית הייתה אחראית ישירות להחלטה של פדרציית הטניס הצרפתית לבנות את מגרש הרולאן גארוס. ארבעת הטניסאים היו אייקונים לאומיים בצרפת וכולם האריכו חיים לפחות עד גיל 83, נהנים מתפארתם שנים רבות לאחר פרישתם מטניס. הם הוכנסו בו זמנית להיכל התהילה הבינלאומי בטניס בניופורט, רוד איילנד, בשנת 1976. המוסקטרים החדשים, (Nouveaux Mousquetaires או néo-Mousquetaires) לפי הכינוי הקבוצתי, שקיבלו מל'אקיפ ואומץ על ידי העיתונות הצרפתית, מתייחס לטניסאים המצטיינים: ז'ו-וילפריד צונגה, גאל מונפיס, רישאר גאסקה ו-ז'יל סימון. בשנת 2008 התפארה בצרפת בארבעה שחקני טופ-20, הישג שמעולם לא הושג מאז נקבע דירוג מחשבים בשנת 1973. הופעה זו של אותם ארבעת השחקנים בטופ-20 שוחזרה באמצע 2011, בתחילת 2012 ובתחילת 2016. Chris Bowers, "The New Musketeers", Davis Cup News, February 27, 2009 "French foursome remains fearsome", ESPN.com, January 22, 2009 Christopher Clarey (18 ביולי 1994). "Jean Borotra Is Dead at 95; One of Tennis's '4 Musketeers'". The New York Times. {{cite news}}: (עזרה) Collins, Bud (2010). The Bud Collins History of Tennis (2nd ed.). [New York]: New Chapter Press. p. 716. ISBN 978-0942257700. "French Tennis". The Sydney Morning Herald. National Library of Australia. 2 בדצמבר 1933. p. 15. {{cite news}}: (עזרה) "Roland-Garros – History of the Stadium". www.rolandgarros.com. French Tennis Federation (FFT).
While We Wait

While We Wait (בעברית: בזמן שאנו מחכים) הוא המיקסטייפ השלישי של הזמרת-יוצרת והפזמונאית האמריקאית קלאני. המיקסטייפ יצא לאור ב-22 בפברואר 2019 על ידי חברות התקליטים איילנד רקורדס ו-TSNMI. המיקסטייפ הגיע למקום התשיעי במצעד הבילבורד 200. מידע על האלבום While We Wait באתר MusicBrainz While We Wait, Discogs (באנגלית) Lady Gaga & Bradley Cooperâ€™s â€˜A Star Is Bornâ€™ Soundtrack Back at No. 1 on Billboard 200 Post-Oscars, Billboard, ‏2019-03-03